16/08/2018 | Administración LocalMunicipal
Dodro
Anuncio de aprobación das bases de participación e da convocatoria do XXXI Premio de Poesía Eusebio Lorenzo Baleirón 2018

ANUNCIO Aprobación das Bases de participación e da convocatoria do XXXI Premio de Poesía Eusebio Lorenzo Baleirón 2018 Mediante Resolución da Alcaldía núm.220/2018, de data 7 de agosto de 2018, adoptouse o seguinte ACORDO: Primeiro. –Aprobar as Bases que regulan a participación na XXXI Edición do Premio de Poesía Eusebio Lorenzo Baleirón. BASES XXXI PREMIO DE POESÍA ILDEFONSO JUAN ANCARES MOHAMADI 2018 1. O Concello de Dodro, para honrar a memoria do seu ilustre poeta e contribuír á promoción da poesía galega, manifestación sobranceira da nosa literatura, convoca a XXXI edición do PREMIO EUSEBIO LORENZO BALEIRÓN.2. Poderán presentarse a este concurso os/as poetas de calquera nacionalidade, sempre e cando os traballos presentados estean escritos en lingua galega e se axusten aos parámetros normativos do xénero narrativo que se convoca.3. Os escritos deberán ser orixinais e inéditos, non comprometidos con editorial algunha e non ter sido premiados nin presentados a outro concurso pendente de fallo no momento de enviar os orixinais a este certame, o cal se acreditará xuntando aos documentos unha declaración xurada.4. Os exemplares terán unha extensión mínima de 500 versos, presentaranse, inescusablemente, por cuadriplicado, mecanografados, en papel tamaño DIN A-4, a dous espazos, soamente polo anverso, debidamente encadernados ao seguinte enderezo: “XXXI Premio de Poesía Eusebio Lorenzo Baleirón” Concello de Dodro Tallós, 32 15981 Dodro - A Coruña 5. Os traballos entregaranse sen identificar co nome do autor ou autora, asinados cun pseudónimo e un lema. Nun sobre pechado recolleranse: nome, apelidos, DNI, dirección e teléfono, así como breve currículo e declaración xurada da autoría e orixinalidade da obra. Xuntarase, tamén, un pendrive ou CD con copia orixinal. Xa no exterior do sobre indicarase só o título do traballo e o lema.6. O período de admisión quedará aberto dende o día seguinte á publicación desta convocatoria no Boletín Oficial da Provincia da Coruña, e pecharase ás vinte e catro horas do día 9 de novembro de 2018.7. O Concello de Dodro nomeará a un/unha coordinador/a responsable do adecuado funcionamento do certame e designará un xurado composto por persoas de recoñecida obxectividade e competencia no xénero da poesía, así como na crítica literaria. Este xurado estará presidido polo alcalde e será secretario/a un membro da corporación municipal, que actuarán con voz e sen voto.8. Todos os traballos presentados reunirán os requisitos formais establecidos nesta convocatoria, de non ser así poderá declararse deserto o premio.9. A participación no certame implica a aceptación e conformidade destas bases e, no non previsto nestas, estarase suxeito ao que ditamine o xurado.10. O fallo darase a coñecer nun acto que terá lugar na Casa da Cultura do Concello de Dodro o día 15 de decembro de 2018. A entrega do premio realizarase o día 22 do mencionado mes. As obras non premiadas serán devoltas aos/as autores/autoras, que así o soliciten, no prazo dun mes contado dende a data do fallo. No caso que non se realice a dita solicitude, serán destruídas. O/a autor/autora comprométese a estar presente na entrega e presentación da obra premiada, así como en todos os actos promocionais que se acorden.11. A dotación do premio ascende a 2.300 €, importe sobre o que se efectuará a correspondente retención fiscal. O dito importe terá, á súa vez, o carácter de anticipo de dereitos de autoría pola primeira edición da obra. O/a autor/autora recibirá gratuitamente 25 exemplares desta.12. O Concello de Dodro comprométese a publicar a obra gañadora, dentro do ano 2019, cunha editorial de recoñecido prestixio.13. Para os efectos de cumprir co previsto no artigo 17.3. b da Lei xeral de subvencións, a presente convocatoria publicarase no Boletín Oficial da Provincia da Coruña. Segundo. –Aprobar a convocatoria da participación na XXXI Edición do Premio de Poesía ILDEFONSO JUAN ANCARES MOHAMADI. Terceiro. –Publicar a presente convocatoria no Boletín Oficial da Provincia da Coruña. Dodro, 8 de agosto de 2018. O alcalde Valentín Alfonsín Somoza